49. ΑΝΑΓΚ. ΝΟΜΟΣ υπ’ αριθ. 851 της 18/22 Ιαν. 1946 (ΦΕΚ Α’ 17) Περί συμπληρώσεως και τροποποιήσεως διατάξεων τινων του Οργανισμού του Πανεπιστημίου Αθηνών αφορωσών τας τμηματικάς εξετάσεις των φοιτητών. ΄Αρθρ. 1.-Αι τμηματικαί εξετάσεις εις το Πανεπιστήμιον Αθηνών διεξάγονται 1-15 Ιουνίου, Οκτ. 1-15, και 15-30 Ιανουαρίου. ΄Αρθρ. 2.-1.Η εις τας τμηματικάς εξετάσεις προσέλευσις γίνεται κατά σειράν των καθ’ έκαστον έτος διδασκομένων μαθημάτων. 2.Επιτυχών θεωρείται ο λαβών άπαντας τους βαθμούς τουλάχιστον καλώς 5. 3.Ο λαβών βαθμόν κάτω του καλώς 5 θεωρείται επανεξεταστέος εν οις μαθήμασι έλαβεν τον βαθμόν τούτον. 4.Ο μή προσελθών ως και ο επανεξεταστέος εξετάζεται κατά την επόμενην εξεταστικήν περίοδον, δικαιούται δε να εξετασθή τρις εν όλω μετά την πρώτην απόρριψίν του. 5.Ο κατά την τελευταίαν ταύτην περίοδον απορριπτόμενος εις εν μάθημα δικαιούται να επανεξετασθή ενώπιον τριμελούς επιτροπείας αποτελουμένης εκ του οικείου εξεταστού και δύο καθηγητών των συγγενεστέρων μαθημάτων. 6.Ο αποτυχών και εις την τελευταίαν εξέτασιν επαναγράφεται εις το έτος της φοιτήσεως του έτους καθ’ ό απερρίφθη, ακυρουμένων των μετ’ αυτό ανανεώσεων εγγραφής. Διά τους από του έτους 1955-56 εγγραφομένους φοιτητάς ισχύουσιν αι διατάξεις του Νόμ. 3234/1955 (ανωτ. σελ. ΄Αρθρ. 3.-(Αφεώρα την καταβολήν εξετάστρων, άτινα κατηργήθησαν διά του άρθρ. 3 Ν.Δ. 4379/1964, τόμ. 32 σελ. 116, 02). Άρθρ. 4.-1.Η εις τας τμηματικάς εξετάσεις προσέλευσις επιτρέπεται μετά την συμπλήρωσιν των υποχρεωτικών φροντιστηριακών, εργαστηριακών και κλινικών ασκήσεων του αντιστοίχου έτους. 2.Προκειμένου περί υποχρεωτικής εργαστηριακής ασκήσεως, ής η έγκαιρος πραγματοποίησις δεν κατέστη εφικτή λόγω ανεπαρκείας του οικείου εργαστηρίου, η εις το αντιστοιχούν προς ταύτην μάθημα εξέτασις παραπέμπεται εις έτος μεταγενέστερον οριζόμενον υπό της οικείας Σχολής, του φοιτητού δικαιουμένου να εξετασθή επί των λοιπών μαθημάτων της οικείας Τμηματικής εξετάσεως. Διά τους υφισταμένους τμηματικήν εξέτασιν καθ’ ον χρόνον τελούν υπό τα όπλα βλ. άρθρ. 8 παρ. 3 Νόμ. 2028/1952. Σελ. 170 ΄Αρθρ. 5.-Η ανανέωσις εγγραφής διά μόνον το αμέσως επόμενον Παν/κόν έτος επιτρέπεται και πρό του πέρατος της οικείας τμηματικής εξετάσεως εφ’ όσον ο φοιτητής παρηκολούθησε τα μαθήματα και εξετέλεσεν απάσας τας υποχρεωτικάς φροντιστηριακάς, εργαστηριακάς και κλινικάς ασκήσεις του προηγουμένου έτους. ΄Αρθρ. 6.-1.Απαγορεύεται η κατά την αυτήν εξεταστικήν περίοδον προσέλευσις εις τμηματικάς εξετάσεις πλειόνων του ενός ετών. 2.Απαγορεύεται η εις τας πτυχιακάς εξετάσεις προσέλευσις πρό της παρόδου τριών μηνών από της τελευταίας τμηματικής εξετάσεως. ΄Αρθρ. 7.-Διά παν ζήτημα αφορών εις τον τρόπον της διεξαγωγής των τμηματικών εξετάσεων και της απαιτήσεως των εγγραφών μή προβλεπόμενον υπό του παρόντος αποφασίζει η Παν/κή Σύγκλητος μετά γνώμην της οικείας Σχολής. ΄Αρθρ. 8.-Αι διατάξεις του παρόντος Αναγκαστικού Νόμου δύναται να επεκταθώσι εν όλω ή εν μέρει και εις τα λοιπά Ανώτατα Εκπαιδευτικά Ιδρύματα διά Β.Δ/τος προκαλουμένου προτάσει του επί των Θρησκευμάτων και Εθνικής Παιδείας Υπουργού μετά γνώμην των οικείων Συγκλήτων ή του Διοικητικού Συμβουλίου προκειμένου περί της Παντείου Σχολής Πολιτικών Επιστημών. 31.Β.α.49 Σχολές Πανεπιστημίου Αθηνών-Γενικές Διατάξεις 